তোমার নাগাল পায় কে বল ???  তুমি আজ মহারানী।  স্বামী আছে, সন্তান আছে-  সাজানো গোছান সংসার আছে।  গোটা দশেক চাকর আছে,  ডজন চাকরানী।    স্বামীর বিশাল ব্যবসা আছে  অভিজাত পাড়ায় বাড়ি।  লক্ষ টাকার কুকুর আছে,  নিত্য নতুন গাড়ি।    ব্যাংকে অঢেল টাকা আছে,  হাজার ভরি গয়না।  দেয়ালে টাঙানো বাঘের চামড়া,  সোনার খাঁচায় ময়না।    আর আমার!!!!  আমার একটা চিলেকোঠা ঘর;  জমিনে বিছানা পাতা।  সিথানের পাশেই সম্পদ আমার,  কবিতা লেখার খাতা।    ছোট্ট একটা জানালা রেখেছি-  আকাশ দেখার জন্য।  একটা কাঠের আলনায় ঝোলানো-  কতটা দেশীয় পণ্য।    একটা রাত, একটা কবিতা,  একটা দেয়াশলাই।  একটা করে পুরো প্যাকেটের  যণ্ত্রনাগুলো জ্বালাই।